Marc Goergen (Politiker)
De Marc Goergen, gebuer den 12. Januar 1985 an der Stad Lëtzebuerg, ass e lëtzebuergesche Politiker (Piratepartei). 

Hie war tëscht 2012 an 2015 Vizepresident vun der Piratepartei Lëtzebuerg. Zanter dem 10. Dezember 2017 ass hie Generalsekretär vun der Piratepartei.

Bei de Chamberwalen 2013, de Chamberwalen 2018 an de Chamberwalen 2023 war hie Spëtzekandidat vun der Piratepartei am Walbezierk Süden.
2018 gouf hien, als ee vun zwéin Deputéierte vun där Partei, an d'Chamber gewielt. Bei deene vum 8. Oktober 2023 gouf hien erëmgewielt.

Bei de Gemengewale vum 8. Oktober 2017 ass hien zesumme mat sengem Parteikolleg Starsky Flor an de Gemengerot zu Péiteng gewielt ginn. Bei deene vum Juni 2023 gouf hien erëmgewielt. Am Oktober 2023 huet hien op säi Gemengerotsmandat verzicht.

De Marc Goergen ass och President vun der Rollenger Musek (Harmonie Municipale Rodange & Lamadelaine), Trésorier an der Péitenger Maison des Jeunes, an hie war an der Fuessaison 2013-2014 Prënz an der Karneval Gemeng Péiteng. Dës Weideren ass hie fir d'Organisatioun 'Vermëssten Déieren' aktiv.

Privat 
De Marc Goergen ass bestuet a Papp vun 2 Kanner.

Um Spaweck

 Nei Deputéiert: De Marc Goergen vun de Piraten Reportage op rtl.lu de 27. Oktober 2018, fir d'lescht gekuckt den 28. Oktober 2018
Portrait am Journal
Den offizielle Site vun der Piratepartei

Lëtzebuergesch Deputéiert
Politiker (Lëtzebuerg)
Gebuer 1985